Джанлука Скамака

Джанлу́ка Скама́ка (; нар. ) — італьянскі футбаліст, нападнік клуба «Аталанта» і нацыянальнай зборнай Італіі.

 Кар’ера 
 Клубная 
Выхаванец футбольных акадэмій рымскіх клубаў «Лацыа» і «Ромы». Аднак, яшчэ падлеткам трапіў у Нідэрланды, дзе навучаўся ў акадэміі эйндховенскага клуба ПСВ«Contract Scamacca met één seizoen verlengd». PSV.. У моладзевай камандзе клуба дэбютаваў у другім дывізіёне нідэрландскага чэмпіянату.

У студзені 2017 года вярнуўся на радзіму, узгодніўшы працоўны дагавор з клубам «Сасуола» тэрмінам на чатыры з паловай гады«Scamacca terug naar Italië». PSV.. 29 кастрычніка дэбютаваў у Серыі А, згуляўшы матч супраць «Напалі». У элітным дэвізіёне юнак не даў рады, таму выправіўся на пачатку 2018 года ў арэнду ў клуб Серыі Б «Крэманезэ»«Scamacca: Alla Cremonese mi trovo molto bene». Sky.it.. Сезон 2018—2019 гадоў згуляў у Эрэдывізіі, абараняючы колеры «Зволе»«Scamacca en Tripaldelli naar PEC Zwolle». PEC Zwolle. Пасля ў арэндзе правёў наступныя гады ў «Асколі» і «Джэноа». Улетку 2021 года вярнуўся ў «Сасуола», дзе склаў выніковую тройцу з Даменіка Берардзі і Джакама Распадоры. 17 кастрычніка нападнік адзначыўся дублем у браму былога клуба «Джэноа», а агулам за сезон уключыў 16 галоў у браму супернікаў.

Такі ўхвальны сезон вымусіў англійскі «Вест Хэм Юнайтэд» набыць іграка за 30,5 мільёнаў фунтаў. Паводле дагаворы пры пэўных варунках італьянцы мусілі атрымаць яшчэ дадаткова 5 мільёнаў фунтаў. Дэбютаваў у Вялікабрытаніі 7 жніўня 2022 года ў матчы супраць «Манчэстэр Сіці»«Two-goal Haaland inspires Man City to Hammers win». BBC Sport.. Аднак, поспеху італьянцу бракавала, пагатоў ён яшчэ атрымаў траўму калена, якая вымагала медыцынскай аперацыі. 7 жніўня 2023 года нападнік далучыўся да «Аталанты». Ужо 2 верасня Скамака адзначыўся дублем у браму «Монцы»«Atalanta 3-0 Monza: Scamacca makes impact». Football Italia.. 11 красавіка 2024 года спрычыніўся да разгрому англійскага «Ліверпула» на яго полі ў матчы Лігі Еўропы. Ігрок двойчы пацэліў мяч у браму мерсісайдцаў, а выніковы лік 0:3, даў магчымасць атрымаць перавагу перад другім матчам двубою.

 Міжнародная 
Дэбютаваў у складзе нацыянальнай зборнай Італіі 8 верасня 2021 года ў адборачным матчы да чэмпіянату Еўропы 2022 года супраць зборнай Літвы. Ігрок з'явіўся на пляцоўцы ў другім тайме, замяніўшы Федэрыка Бернардэскі«Italia-Lituania 5–0: Kean, Raspadori e Di Lorenzo rimettono gli azzurri sulla strada per i Mondiali». La Repubblica.. 17 кастрычніка 2023 года ўключыў свой першы гол за каманду ў матчы супраць зборнай Англіі, але апенінцы зведалі паражэнне ў тым матчы з лікам 3:1.

 Дасягненні 
«Вест Хэм Юнайтэд»:
 Пераможца Ліга канферэнцый: 2023

«Аталанта»:
 Пераможца Лігі Еўропы: 2024

 Крыніцы 

 Спасылкі 




Катэгорыя:Асобы
Катэгорыя:Футбалісты Італіі
Катэгорыя:Ігракі зборнай Італіі па футболе
Катэгорыя:Ігракі ФК Сасуола
Катэгорыя:Ігракі ФК Крэманезэ
Катэгорыя:Ігракі ФК Зволе
Катэгорыя:Ігракі ФК Асколі
Катэгорыя:Ігракі ФК Джэноа
Катэгорыя:Ігракі ФК Вест Хэм Юнайтэд
Катэгорыя:Ігракі ФК Аталанта